A. REACHTAÍOCHT TALMHAÍOCHTA

1. 31997 R 0478: Rialachán (CE) Uimh. 2597/97 ón gCoimisiún an 14 Márta 1997 ag leagan síos rialacha mionsonraithe chur i bhfeidhm Rialachán (CE) Uimh. 2200/96 ón gComhairle maidir le réamhaitheantas eagraíochtaí táirgeoirí (IO L 75, 15.3.1997, lch. 4), mar atá arna leasú go deireanach le:

- 31999 R 0243: Rialachán (CE) Uimh. 243/1999 ón gCoimisiún an 1.2.1999 (IO L 27, 2.2.1999, lch. 8).

De mhaolú ar Airteagal 3(1) de Rialachán (CEE) Uimh. 478/97, deonófar don Pholainn idirthréimhse trí bliana ó dháta an aontachais ina socrófar na ceanglais íosta do réamhaitheantas eagraíochtaí táirgeoirí mar chúig tháirgeoir agus EUR 100000. Ní fhéadfaidh ré an réamhaitheantais dul thar tréimhse cúig bliana ag tosú ón dáta a ndéanann an t-údarás náisiúnta inniúil glacadh.

Ag deireadh na hidirthréimhse trí bliana, beidh feidhm ag na ceanglais shonracha is infheidhme maidir le réamhaitheantas mar atá leagtha síos in Airteagal 3 de Rialachán (CE) Uimh. 478/97, is é sin le rá leath de líon na gceanglas íosta arna socrú do réamhaitheantas eagraíochtaí táirgeoirí atá leagtha síos in Iarscríbhinní I agus II a ghabhann le Rialachán (CE) Uimh. 412/97 [18].

Má amhlaidh, ag deireadh na tréimhse trí bliana, nach gcomhallann an eagraíocht táirgeoirí na ceanglais íosta atá leagtha síos i Rialachán (CE) Uimh. 478/97, tarraingeofar siar an réamhaitheantas.

2. 31997 R 2597: Rialachán (CE) Uimh. 2597/97 ón gComhairle 18 Nollaig 1997 ag leagan síos rialacha breise maidir le comheagraíocht an mhargaidh i mbainne agus táirgí bainne lena n-ól (IO L 351, 23.12.1997, lch. 13), mar atá arna leasú go deireanach le:

- 31999 R 1602: Rialachán (CE) Uimh. 1602/1999 ón gComhairle an 19.7.1999 (IO L 189, 22.7.1999, lch. 43).

De mhaolú ar Airteagal 3(1)(b), (c) agus (d) de Rialachán (CEE) Uimh. 2597/97, ní bheidh feidhm ar feadh tréimhse cúig bliana ó dháta an aontachais ag na ceanglais a bhaineann le cion saille maidir le bainne le hól arna tháirgeadh sa Pholainn. Ní fhéadfar bainne le hól nach gcomhlíonann na ceanglais a bhaineann le cion saille a mhargú ach amháin sa Pholainn nó féadfar é a onnmhairiú go tríú tír.

3. 31998 R 2848: Rialachán (CEE) Uimh. 2848/98 ón gCoimisiún an 22 Nollaig 1998 ag leagan síos rialacha mionsonraithe chun Rialachán (CEE) Uimh. 2075/92 ón gComhairle a chur i bhfeidhm a mhéad a bhaineann leis an scéim phréimheanna, le cuótaí táirgeachta agus leis an gcabhair shonrach atá le deonú do ghrúpaí táirgeoirí in earnáil an tobac amh (IO L 358, 31.12.1998, lch. 17), mar atá arna leasú go deireanach le:

- 32002 R 1983: Rialachán (CE) Uimh. 1983/2002 ón gCoimisiún an 7.11.2002 (IO L 306, 8.11.2002, lch. 8).

De mhaolú ar Iarscríbhinn I de Rialachán (CE) Uimh. 2848/98, ar feadh tréimhse cúig bliana ó dháta an aontachais socrófar an tairseach le haghaidh aitheantais mar ghrúpa táirgeoirí ag leibhéal 1 % den tairseach ráthaíochta do gach réigiún táirgeachta sa Pholainn.

4. 31999 R 1254: Rialachán (CE) Uimh. 1254/1999 ón gComhairle an 17 Bealtaine 1999 maidir le comheagraíocht an mhargaidh i mairteoil agus laofheoil (IO L 160, 26.6.1999, lch. 21), mar atá arna leasú go deireanach le:

- 32001 R 2345: Rialachán (CE) Uimh. 2345/2001 ón gCoimisiún an 30.11.2001 (IO L 315, 1.12.2001, lch. 29).

Ba de na pórtha atá liostaithe in Iarscríbhinn I a ghabhann le Rialachán (CE) Uimh. 2342/1999 ón gCoimisiún ag leagan síos rialacha mionsonraithe chur i bhfeidhm Rialachán (CE) Uimh. 1254/1999 ón gComhairle maidir le comheagraíocht an mhargaidh i mairteoil agus laofheoil a mhéad a bhaineann le scéimeanna préimhe [19], féadfaidh an Pholainn, de mhaolú ar Airteagal 3(f) de Rialachán (CE) Uimh. 1254/1999, a mheas go dtí deireadh na bliana 2006 go bhfuil siad cáilithe don phréimh do bha diúil faoi Fhoroinn 3 de Rialachán (CE) Uimh. 1254/1999, ar chuntar go bhfuil siad dortha nó inseamhnaithe ag tairbh de phór feola.

[18] Rialachán (CE) Uimh. 412/97 ón gCoimisiún ag leagan síos rialacha mionsonraithe chur i bhfeidhm Rialachán (CE) Uimh. 2200/96 ón gComhairle maidir le haitheantas eagraíochtaí táirgeoirí (IO L 62, 4.3.1997, lch. 16). Rialachán mar atá arna leasú go deireanach le Rialachán (CE) Uimh. 1220/2001 ón gCoimisiún (IO L 153, 8.6.2001, lch. 10)

[19] IO L 281, 4.11.1999, lch. 30. Rialachán mar atá arna leasú go deireanach le Rialachán (CE) Uimh. 1830/2002 ón gCoimisiún (IO L 277, 15.10.2002, lch. 15).

--------------------------------------------------